IMISLab/GreekWikipedia huggingface dataset:
Until June

Οι Until June είναι αμερικανικό μουσικό συγκρότημα της εναλλακτικής ροκ. Ανήκουν στην εταιρεία Flicker Records / Sony BMG. Το τραγούδι τους "What I've Done", ήταν στο Top 10 των τραγουδιών στον κατάλογο του CHR και χρησιμοποιήθηκε για τα τηλεοπτικά προγράμματα του ABC "Private Practice" και "Grey's Anatomy" . Πολύ γνωστό είναι το τραγούδι τους "Sleepless" το οποίο έγινε νούμερο ένα στην Ελλάδα τον Ιούνιο και τον Ιούλιο του 2008.

 Το σημερινό όνομα του συγκροτήματος προήλθε από το αρχικό τετραμελές συγκρότημα με την ονομασία Juune. Σε αυτό μέλη ήταν οι Τζος Μπάλαρντ, Νταν Μπάλαρντ, Κρις Φόλεϊ και Τζάστιν Τάρλεϊ. Οι ίδιοι είχαν κυκλοφορήσει αρκετές δισκογραφικές δουλειές (EPs). Ωστόσο, μεγάλες δισκογραφικές εταιρείες, όπως η Κάπιτολ, δεν τους εμπιστευόταν για συμβόλαιο. Την άνοιξη του 2004 αποχώρησε ο ντράμερ Τζάστιν Τάρλεϊ, για οικογενειακούς λόγους (έπρεπε να είναι στο Τέξας, κοντά στους δικούς του). Αντικαταστάθηκε από τον Τζέιμι Πιτς. Μια ακόμα αποχώρηση ήταν του Κρις Φόλεϊ, λόγω γάμου, όπως επίσης και του Πιτς, ο οποίος αποφάσισε να ακολουθήσει ακαδημαϊκή καριέρα. Λίγο αργότερα έγινε νέο μέλος του συγκροτήματος ο Ντάνιελ Ντέμπσι. Το καλοκαίρι του 2005, οι June υπέγραψαν συμβόλαιο με τη Flicker Records/Sony BMG και το όνομα Juune το άλλαξαν σε Until June. Αυτό θυμίζει και το γεγονός ότι οι ίδιοι είχαν θέσει προθεσμία ως τον Ιούνιο του 2005 να εξασφαλίσουν την υπογραφή συμβολαίου με δισκογραφική εταιρεία, ειδάλλως θα διαλύονταν. Το πρώτο τους LP κυκλοφόρησε τον Απρίλιο του 2007, με τίτλο το όνομα του συγκροτήματος. Σε αυτό, στο τραγούδι και στα πλήκτρα είναι ο Τζος Μπάλαρντ, στην κιθάρα ο Νταν Μπάλαρντ, στα ντραμς ο Ντάνιελ Ντέμπσι και στο μπάσο ο Κρις Φόλεϊ. Until June – 5 Δεκεμβρίου 2007 (Κυκλοφορία στην Ιαπωνία, με ένα επιπλέον κομμάτι & βιντεοκλίπ) Until June – 17 Απριλίου 2007 Until June - The EP– Μάρτιος 2006 (3 Οκτωβρίου 2006 - iTunes)Με το όνομα Juune My Luck's Run Out EP (Ηχογραφήθηκε αλλά δεν κυκλοφόρησε ποτέ) – Ιανουάριος 2005 Why Not Stop EP – Ιούνιος 2004 Unnoticed EP – Αύγουστος 2003 The Red EP – Ιανουάριος 2003 The Blue EP – Μάρτιος 2003 Juune EP – Μάιος 2002 What I've Done, #4 (21 Δεκεμβρίου 2007 περιοδικό R&R Sleepless, #1 στην Ελλάδα (8 Μαΐου & 15 Μαΐου]] 2008 περιοδικό R&R) Sleepless, #4 στη Νορβηγία (Ιούλιος 2008) Επίσημη ιστοσελίδα Until June στο MySpace
Συμφωνία Θαλάσσιων Συνόρων ΕΣΣΔ-ΗΠΑ

Τα θαλάσσια σύνορα της Ρωσίας και των Ηνωμένων Πολιτειών ακολουθούν ντε φάκτο την Συμφωνία Θαλάσσιων Συνόρων ΗΠΑ-ΕΣΣΔ της 1ης Ιουνίου 1990, καθώς η Ρωσία, δήλωσε ότι η ίδια είναι η διάδοχος της Σοβιετικής Ένωσης, αλλά δεν έχει ακόμη εγκριθεί από το ρωσικό κοινοβούλιο. Η Γερουσία των Ηνωμένων Πολιτειών έδωσε την συγκατάθεση και την επικύρωση από τις 16 Σεπτεμβρίου 1991 και δεν έχει καμία πρόθεση να ξανανοίξει το θέμα. Η Συμφωνία Θαλάσσιων Συνόρων ΕΣΣΔ-ΗΠΑ είναι η επιβεβαίωση της παλαιότερης Συμφωνίας Ηνωμένων Πολιτειών - Ρωσίας, στις 18 Μαρτίου 1867. Αυτά τα θαλάσσια σύνορα είναι επίσης γνωστά ως Γραμμή Μπέικερ-Σεβαρντνάτζε ή Συμφωνία Μπέικερ-Σεβαρντνάτζε, από τους αξιωματούχους που υπέγραψαν την συμφωνία, οι οποίοι ήταν ο σοβιετικός υπουργός εξωτερικών Έντουαρντ Σεβαρντνάντζε και ο υπουργός εξωτερικών των ΗΠΑ Τζέιμς Μπέικερ.Από το σημείο 65° 30' Β, 168° 58' 37" Δ το θαλάσσιο όριο εκτείνεται βόρεια κατά μήκος του μεσημβρινού 168° 58' 37" Δ μέσω του Βερίγγειου Πορθμού και της Θάλασσα Τσούκτσι στον Αρκτικό Ωκεανό, όσο επιτρέπεται, βάσει του διεθνούς δικαίου. Από το ίδιο σημείο στη νότια πλευρά, το όριο ακολουθεί μια γραμμή που ορίζεται από τις θαλασσιογεωγραφικές θέσεις που αναφέρονται στη Συμφωνία.

 Η ανάγκη για τη θαλάσσια όρια προέκυψε μετά την αγορά της Αλάσκας από την Ηνωμένες Πολιτείες, από την ρωσική Αυτοκρατορία. Εκείνη την εποχή, τα εθνικά θαλάσσια συμφέροντα περιορίζονταν στο όριο των τριών μιλίων. Η συνθήκη της αγοράς πράγματι ανέφερε ένα όριο στη Βερίγγειο Θάλασσα, ωστόσο, με την εισαγωγή του ορίου των 200 μιλίων από το Δίκαιο της Θάλασσας, το ζήτημα των συνόρων έγινε πιεστικό, δεδομένου ότι καμία πλευρά δεν θα μπορούσε να παράγει τους χάρτες που χρησιμοποιήθηκαν κατά τις διαπραγματεύσεις στην αρχική αγορά. Επιπλέον, οι δύο πλευρές συμφώνησαν ότι το όριο αυτό επρόκειτο να είναι μια ευθεία γραμμή στον χάρτη, αλλά δεν συμφωνούσαν για την χαρτογραφική προβολή που χρησιμοποιήθηκε: μερκατορικός ή σύμμορφος χάρτης. Αυτό είχε ως αποτέλεσμα περίπου 15.000 τετραγωνικά ναυτικά μίλια να γίνουν αμφισβητούμενη περιοχή. Το μοίρασμα των γραμμών το 1990 χώρισε τις διαφορές μεταξύ των δύο γραμμών και εισήχθησαν αρκετές "ειδικές ζώνες", οι οποίες ήταν πέραν των 200 μιλίων, στις οποίες οι πλευρές παραχώρησαν τα δικαιώματά τους στον αντίπαλο. Το μεγαλύτερο τμήμα της επίμαχης περιοχής της Βερίγγειας Θάλασσας συμφωνήθηκε να ανήκει στις Ηνωμένες Πολιτείες. Το Κογκρέσο των Ηνωμένων Πολιτειών επικύρωσε γρήγορα την συμφωνία, αλλά η Σοβιετική Ένωση δεν κατάφερε να επικυρώσει τη συμφωνία πριν από την κατάρρευσή της το 1991. Πολλοί στη Ρωσία επέκριναν τον Μιχαήλ Γκορμπατσόφ και τον Έντβαρντ Σεβαρντνάτζε ότι επέσπευσαν τη συμφωνία, για να εκχωρήσουν τα ρωσική δικαιώματα αλιείας και άλλα θαλάσσια οφέλη, και επιμένουν στην επαναδιαπραγμάτευση. Οι Ηνωμένες Πολιτείες συνεχίζουν τις προσπάθειες να επιβάλουν την συνοριακή γραμμή απέναντι στην καταπάτηση από ρωσικά αλιευτικά σκάφη, προκειμένου να δημιουργήσουν αποδείξεις «γενικευμένων πρακτικών από ένα κράτος» ότι η συμφωνία του 1990 πράγματι καθόρισε τα θαλάσσια σύνορα μεταξύ των δύο χωρών.
Ρόζα Δωροθέα Ρίτερ

Η Ρόζα-Δωροθέα Ρίτερ, γερμ.: Rosa-Dorothea Ritter (1759-1833), ήταν η βασιλική ερωμένη του Γουλιέλμου Α΄ εκλέκτορα της Έσσης από το 1779 έως το 1788.

 Ήταν κόρη του Γιόχαν-Γκέοργκ Ρίτερ και της Μαρίας-Μαγδαληνής Βιτς. Αντικατέστησε την Καρλόττα-Χριστίνα Μπυισίν. Το 1788, κατηγορήθηκε από τον Γουλιέλμο Α΄ ότι είχε άλλον ερωτικό σύντροφο και αντικαταστάθηκε από την Καρολίνα φον Σλότχαϊμ. Ως ερωμένη του Γουλιέλμου Α΄ λαντγκράβου της Έσσης είχε τέκνα, που έφεραν το επώνυμο φον Χάυναου: Γουλιέλμος-Κάρολος (1779–1856). Γεώργιος-Γουλιέλμος (1781–1813), απεβ. 32 ετών. Φίλιππος-Λούντβαϋ (1782-1843). Βιλελμίνα (1783–1866). Mαυρίκιος (1784–1812), απεβ. 28 ετών. Mαρία-σοφία (1785–1865). Γιούλιους-Γιάκομπ (1786–1853), στρατηγός στην Αυστρία. Όθων (1788–1791), απεβ. 3 ετών.
Γεώργιος Αύγουστος του Νάσσαου-Ίντσταϊν

Ο Γεώργιος Αύγουστος (γερμανικά: Georg August Samuel von Nassau-Idstein‎, 26 Φεβρουαρίου 1665 - 26 Οκτωβρίου 1721) από τον Οίκο του Νάσσαου ήταν κόμης του Νάσσαου-Βίζμπαντεν & Ίντσταϊν.

 Γεννήθηκε στο Ίντσταϊν και ήταν ο τέταρτος γιος του Ιωάννη, κόμη του Νάσσαου-Βίζμπαντεν & Ίντσταϊν και της Άννας, κόρης του Φιλίππου Γεωργίου, κόμη του Λάινινγκεν-Ντάγκσμπουργκ-Φάλκενμπουργκ. Νυμφεύτηκε το 1688 την Ερριέττα-Δωροθέα, κόρη του Αλβέρτου-Ερνέστου Α΄ πρίγκιπα του Έτινγκεν και είχε τέκνα: Φρειδερίκος-Ερνέστος 1689-1690. Χριστίνα-Λουίζα 1691-1723, παντρεύτηκε τον Γεώργιο-Αλβέρτο των Σίρκσενα, πρίγκιπα της Ανατολικής Φρισίας. Καρλόττα-Εβεραρδίνη 1692-1693. Ερριέττα-Καρλόττα 1693-1734, παντρεύτηκε τον Μαυρίκιο-Γουλιέλμο των Βέττιν δούκα της Σαξονίας-Μέρσεμπουργκ. Ελεονόρα-Καρλόττα 1696, απεβίωσε σε βρεφική ηλικία. Αλβερτίνη-Ιουλιανή 1698-1722, παντρεύτηκε τον Γουλιέλμο Ερρίκο των Βέττιν δούκα της Σαξονίας-Άιζεναχ. Αυγούστα-Φρειδερίκη 1699-1750, παντρεύτηκε τον Κάρολο Αύγουστο πρίγκιπα του Νάσσαου-Βάιλμπουργκ. Ιωαννέττα-Βιλελμίνη 1700-1756, παντρεύτηκε τον Σίμωνα-Ερρίκο-Αδόλφο κόμη του Λίππε-Ντέτμολντ. Φρειδερίκος-Αύγουστος 1702-1703. Γουλιέλμος-Σαμουήλ 1704, απεβίωσε σε βρεφική ηλικία. Ελισάβετ-Φραγκίσκη 1708-1721. Καρλόττα-λουίζα 1710-1721. Ernst Joachim (1878), "Georg August Samuel", Allgemeine Deutsche Biographie (ADB) (γερμ.), 8, Leipzig: Duncker & Humblot, p. 683
Αλεπού των Άνδεων

Η αλεπού των Άνδεων (Lycalopex culpaeus), γνωστή και ως κούλπεο, ζόρρο κούλπεο, ζόρρο των Άνδεων, λύκος παράμο, λύκος των Άνδεων και αλεπού κουλπέο είναι είδος Λυκαλώπεκος. Είναι ο δεύτερος μεγαλύτερος γηγενής κυνίδης στη Νότια Αμερική, μετά τον χαιτοφόρο λύκο. Στην εμφάνιση φέρει πολλές ομοιότητες με την ευρέως αναγνωρισμένη κόκκινη αλεπού. Δεν είναι όμως αληθινή αλεπού και έχει μεγαλύτερη συγγένεια με τους λύκους και τα τσακάλια.

 Έχει γκρι και κοκκινωπή γούνα, λευκό πηγούνι, κοκκινωπά πόδια και μια ρίγα στην πλάτη που μπορεί να είναι ελάχιστα ορατή. Έχει μέγεθος μεταξύ της κόκκινης αλεπούς και του κογιότ και ζυγίζει 5-13,5 κιλά. Έχει μήκος 95-132 εκατοστόμετρα μαζί με την ουρά η οποία έχει μήκος 32-44 εκατοστόμετρα. Η αλεπού των Άνδεων ζει σε ποικιλία ενδιαιτημάτων, από αραιές ζούγκλες μέχρι ερήμους. Η διατροφή της αποτελείται κυρίως από τρωκτικά, κουνέλια, πουλιά και σαύρες, και σε μικρότερο βαθμό, από φυτικό υλικό και ψοφίμια. Η αλεπού των Άνδεων περιστασιακά επιτίθεται σε πρόβατα και επομένως συχνά θηρεύεται ή δηλητηριάζεται. Η αλεπού των Άνδεων ζει από τον Ισημερινό και το Περού, έως και τις νοτιότερες περιοχές της Παταγονίας, κατά μήκος της οροσειράς των Άνδεων. Σε ορισμένες περιοχές έχει γίνει σπάνια, αλλά σε γενικές γραμμές το είδος δεν απειλείται με εξαφάνιση. Η αναπαραγωγική περίοδος βρίσκεται ανάμεσα στον Αύγουστο και τον Οκτώβριο. Η περίοδος κύησης διαρκεί 55-60 ημέρες και στο τέλος της το θηλυκό γεννάει 2-5 μικρά. Η αλεπού των Άνδεων περιλαμβάνει πέντε υποείδη. Lykalopex culpaeus andinusLykalopex culpaeus culpaeusLykalopex culpaeus lykoides Lykalopex culpaeus magellanicus Lykalopex culpaeus reissiiΗ αλεπού των Άνδεων είχε εξημερωθεί για να δημιουργήσει τον σκύλο φουεγκίνο, αλλά το ζώο αυτό εξαφανίστηκε κάποια χρονική περίοδο μεταξύ του 1880 και 1919.
Ραλφ Τόρες

Ο Ραλφ Τόρες (Ralph Deleon Guerrero Torres, 6 Αυγούστου 1979-) είναι Αμερικανός Ρεπουμπλικανός πολιτικός από το Σαϊπάν των Βορείων Μαριάνων. Υπηρέτησε ως ο 9ος Κυβερνήτης των Βορείων Μαριάνων από το θάνατο του κυβερνήτη Ελόι Ίνος στις 29 Δεκεμβρίου 2015 έως τις 9 Ιανουαρίου 2023. Ήταν στο παρελθόν ο δέκατος Αντικυβερνήτης, θέση στην οποία εξελέγη το 2014.

 Αποφοίτησε από το Λύκειο του Μπουάζ το 1996. Έλαβε το BS στην Πολιτική Επιστήμη από το Κρατικό Πανεπιστήμιο του Μπουάζ το 2001. Το 2004, άρχισε να εργάζεται με τον αδερφό του στο δικηγορικό γραφείο των Αδερφών Τόρες. Ο Τόρες έχει έξι παιδιά με τη σύζυγό του, την πρώην Diann Mendiola Tudela: τον Ralph Anthony, την Vaniqa Marie, τον Deon Titus, τον Tristan Dane, την Divannie και τον Ryan. Ο Τόρες είναι στην καταγωγή Τσαμόρο (Chamorro). Το 2008 κέρδισε τις εκλογές στη Βουλή των Αντιπροσώπων και το 2010 στη Γερουσία των Βορείων Μαριάνων, ενεργώντας σε διάφορους ρόλους. Από το 2010 έως το 2015 ήταν πρόεδρος της Επιτροπής Υγείας και Πρόνοιας. Τον Φεβρουάριο του 2013, έγινε πρόεδρος της Γερουσίας. Έπειτα από το αποτέλεσμα των εκλογών για κυβερνήτη του 2014, ο Τόρες έγινε Αντικυβερνήτης στις 12 Ιανουαρίου 2015. Μετά το θάνατο του κυβερνήτη Ελόι Ίνος, ο Τόρες έγινε Κυβερνήτης των Βορείων Μαριάνων στις 29 Δεκεμβρίου 2015. Σύμφωνα με το σύνταγμα, ο πρόεδρος της Γερουσίας, Βίκτορ Χόκογκ, έγινε αντικυβερνήτης. Ο Τόρες ενέκρινε νομοσχέδιο, τον κρατικό νόμο 19-42, που προσθέτει ειδικό φόρο κατανάλωσης 1.000 $ στις αγορές πιστολιών,. Αυτός είναι ο υψηλότερος φόρος που επιβλήθηκε επί των πωλήσεων πιστολιών στις ΗΠΑ. Τον Φεβρουάριο του 2018, το Bloomberg Businessweek ανέφερε ότι ο Τόρες και η οικογένειά του έλαβαν εκατομμύρια δολάρια σε πληρωμές από τη χαρτοπαικτική λέσχη Imperial Pacific , η οποία εδρεύει στο Χονγκ Κονγκ. Τον Νοέμβριο του 2019, η Βουλή των Αντιπροσώπων των Νήσων Βορείων Μαριάνων ζήτησε την παραπομπή του Τόρες εν μέσω έρευνας που βρίσκεται σε εξέλιξη από το FBI για τις επιχειρήσεις του. Ο Τόρες αντιμετώπισε περαιτέρω αντιδράσεις παραπομπής με αυξανόμενα στοιχεία για την κατάχρηση τοπικών πόρων για παραβίαση του νόμου περί προμηθειών.Από τις 12 Ιανουαρίου 2022, ο Ραλφ Τόρες είναι ο δεύτερος κυβερνήτης που καθαιρέθηκε από τη Βουλή στην ιστορία της Κοινοπολιτείας των Βόρειων Μαριάνων. Πολυμέσα σχετικά με το θέμα Ralph Torres στο Wikimedia Commons
Περισσότερη Ευρώπη

Η Περισσότερη Ευρώπη (ιταλικά: Più Europa‎, σύντμηση: +Ευρώπη ή +Ευ) είναι ένα Ιταλικό φιλελεύθερο, Ευρωπαϊστικό, κεντρώο πολιτικό κόμμα. Αρχηγός του κόμματος είναι η Έμμα Μπονίνο. Σε Ευρωπαϊκό επίπεδο έχει προσχωρήσει στη Συμμαχία Φιλελευθέρων και Δημοκρατών για την Ευρώπη .

 Η Περισσότερη Ευρώπη ιδρύθηκε τον Νοέμβριο του 2017, για να συμμετάσχει στις γενικές εκλογές του 2018 με την Κεντροαριστερά συμμαχία, στην οποία το μεγαλύτερο κόμμα ήταν το Δημοκρατικό Κόμμα. Η ίδρυση έγινε από δύο φιλελεύθερα και διακεκριμένα φιλοευρωπαϊκά κόμματα: το "Ιταλοί Ριζοσπαστές" της Έμα Μπονίνο (πρώην υπουργός Διεθνούς Εμπορίου και Εξωτερικών) και το "Φόρτσα Ευρώπη" του Μπενεντέτο Ντέλα Βέντοβα, ο οποίος είναι ένας πρώην Ριζοσπάστης που το 2013 εκλέχτηκε γερουσιαστής με την πολιτική συμμαχία Με τον Μόντι για την Ιταλία. Στη νεοσύστατη +Ευρώπη εντάχθηκαν και ορισμένα μέλη της υποομάδας "Πολίτες και Καινοτόμοι" της Μικτής Ομάδας της Βουλής. Τον Ιανουάριο του 2018 ανακοινώθηκε ότι η +Ευρώπη στις εκλογές θα έχει κοινή λίστα με το Δημοκρατικό Κέντρο του Μπρούνο Ταμπάτσι. Τον ίδιο μήνα, στη λίστα τους συμπεριλήφθηκε ακόμα ένα μικρό αριστερό κόμμα, η Προοδευτική Περιοχή. Το σύνθημα της προεκλογικής τους εκστρατείας ήταν "Περισσότερη Ευρώπη, για την Ιταλία". Συμμετείχαν στις εκλογές ως μέρος της κεντροαριστερής συμμαχίας. Η +Ευρώπη συγκέντρωσε το 2,6% των ψήφων στις εκλογές, και δεν κέρδισε καμία έδρα με το σύστημα της αναλογικής εκπροσώπησης, στο οποίο το ελάχιστο όριο είναι 3%. Κέρδισε όμως 3 έδρες με το πλειοψηφικό σύστημα στις μονοεδρικές εκλογικές περιφέρειες (η Μπονίνο στη Γερουσία της Δημοκρατίας, οι Μάγκι και Ταμπάτσι στη Βουλή) και μία έδρα από το σύστημα για τους Ιταλούς του εξωτερικού. Μετά τις εκλογές, η +Ευρώπη έγινε μέρος της αντιπολίτευσης στην πρώτη κυβέρνηση του Τζουζέπε Κόντε. Τον Ιανουάριο του 2019 διεξήχθησαν οι εκλογές για την ηγεσία του κόμματος στο Μιλάνο. Ο Μπενεντέτο Ντέλα Βέντοβα εξελέγη Γραμματέας του +Ευρώπη, συγκεντρώνοντας το 55,7% των ψήφων. Το προεκλογικό του σύνθημα ήταν "Για μια Ευρωπαϊκή Ιταλία". Τον Φεβρουάριο του 2019 η +Ευρώπη εντάχθηκε στο ευρωπαϊκό κόμμα Συμμαχία Φιλελευθέρων και Δημοκρατών για την Ευρώπη. Στις εκλογές για το Ευρωπαϊκό Κοινοβούλιο του 2019 η Περισσότερη Ευρώπη συμμετείχε σε κοινή λίστα με: το πράσινο και προοδευτικό κόμμα "Ιταλία από Κοινού" του Φεντερίκο Πιτσαρότι, το μικρό σοσιαλδημοκρατικό "Ιταλικό Σοσιαλιστικό Κόμμα" που είναι μέλος του Ευρωπαϊκού Σοσιαλιστικού Κόμματος, το Ιταλικό Ρεπουμπλικανικό Κόμμα, το Ιταλικό Ευρωπαϊκό Δημοκρατικό Κόμμα του Τζουζέπε Πιζίκιο, και από το Νότιο Τιρόλο της Βορειοανατολικής Ιταλίας το φιλελεύθερο ρεζιοναλιστικό κόμμα "Ομάδα Κέλενσπεργκερ" που είναι μέλος του ΣΦΔΕ. Το σύνθημα της εκστρατείας τους ήταν «Υπάρχει μία άλλη Ιταλία». Το +Ευρώπη συγκέντρωσε το 3,1% των ψήφων, που είναι λιγότερο από το ελάχιστο όριο του 4%, και δεν κέρδισε καμία έδρα.
Λιθουανική Προεδρία του Συμβουλίου της Ευρωπαϊκής Ένωσης 2013

Η Λιθουανική Προεδρία του Συμβουλίου της Ευρωπαϊκής Ένωσης για το β' εξάμηνο του 2013, είναι η πρώτη προεδρία την οποία αναλαμβάνει η Λιθουανία, μετά την ένταξή της στην Ευρωπαϊκή Ένωση. Αποτελεί μέλος της Τ5 τρίάδας προεδρίας, μαζί με την Ιρλανδία και την Ελλάδα.

 Οι στόχοι της προεδρίας της Λιθουανίας ήταν ως εξής: Αξιόπιστη Ευρώπη με ένα σταθερό χρηματοπιστωτικό τομέα και τα δημόσια οικονομικά και την αποτελεσματική ανάπτυξη προσανατολισμένη οικονομική διακυβέρνηση της ΕΕ και την ενίσχυση της κοινωνικής διάστασης,Αυξανόμενη Ευρώπη μέσω μεγαλύτερων επενδύσεων στην έρευνα και την τεχνολογική ανάπτυξη, η βαθύτερη ολοκλήρωση της εσωτερικής αγοράς, καθώς και καλύτερες ευκαιρίες απασχόλησης και της βιώσιμης κοινωνικής ασφάλισης,Ανοιχτή Ευρώπη ικανή να αντιμετωπίσει αποτελεσματικά στις παγκόσμιες προκλήσεις, προώθηση των δημοκρατικών αξιών, συμβάλλοντας στην ασφαλή γειτονιά, και την ενεργό προστασία των δικαιωμάτων των πολιτών της ΕΕ. Ιστοσελίδα Λιθουανικής Προεδρίας
Τοίχος

Ο Τοίχος είναι μία κατασκευή που οριοθετεί μία περιοχή, υποστηρίζει άλλες αρχιτεκτονικές δομές, διαχωρίζει περιοχές, προστατεύει από την κακοκαιρία. Κατασκευάζεται από μπετό, γυψοσανίδα, τούβλα, πέτρες, και πληθώρα άλλων υλικών.

 Ο δομικός τοίχος υποστηρίζει τη στέγη, το πάτωμα και την οροφή ενός σπιτιού· περικλείει έναν χώρο που διαχωρίζεται από το εξωτερικό περιβάλλον με καλαίσθητο τρόπο· και προστατεύει από την κακοκαιρία. Εγκατεστημένα στον τοίχο είναι οι ηλεκτρικές καλωδιώσεις και το υδραυλικό δίκτυο του σπιτιού. Η κατασκευή τοίχων γίνεται με σκελετό ή μαζικά. Με σκελετό το φορτίο μεταφέρεται στα θεμέλια μέσω δοκαριών, κολόνων και υποστυλωμάτων και περιλαμβάνει δομικά στοιχεία (οπλισμούς και υποστυλώματα), μονωτικά στοιχεία και επιφάνειες αισθητικής τελείωσης (όπως γυψοσανίδες ή ξύλινη επένδυση). Ο μαζικός τοίχος είναι συμπαγής κατασκευή από: σκυρόδεμα, πέτρες, ξύλο, cob, πάγο ή άλλο υλικό. Ο τοίχος πρέπει να είναι στεγανός. Η στεγανοποίηση του τοίχου γίνεται κατά την κατασκευή του ή μετά, και περιλαμβάνει επένδυση με στεγανωτικά υλικά όπως ασφαλτόπανο. Ο Τοίχοι είναι καλά υποστρώματα για έργα τέχνης, εξωτερικά και εσωτερικά, επενδύονται με ψηφιδωτά ή τοιχογραφίες, ή βάφονται με καλλιτεχνικά φινιρίσματα. Αρχιτεκτονικά, ο διακοσμητικός τοίχος δεν εξυπηρετεί στηρικτικό ρόλο και αποτελεί στοιχείο καλαισθησίας. Προκατασκευάζεται σε ένα εργοστάσιο και μεταφέρεται στο χώρο εγκατάστασης όπου συναρμολογείται κομμάτι προς κομμάτι. Πρόκειται για μέθοδο ταχύτερη από το χτίσιμο με τούβλα και πιο οικονομική από άλλες. Οι κινητοί ηχομονωτικοί τοίχοι χρησιμοποιούνται για την εύκολη και γρήγορη διαμόρφωση εσωτερικών χώρων, για να εξυπηρετήσουν διάφορες λειτουργικές ανάγκες όπως αυτές ξενοδοχείων, συνεδριακών κέντρων, γραφείων meeting, κ.λπ. Μεσότοιχος είναι ο εξωτερικός τοίχος κτιρίου ή ο µανδρότοιχος που βρίσκεται κατά µήκος και πάνω στο κοινό όριο οµόρων οικοπέδων και καταλαµβάνει χώρο και από τα δύο. Η ξερολιθιά είναι είδος τοιχοποιίας χωρίς συνεκτικό κονίαμα. Είναι δηλαδή τοίχος για την κατασκευή του οποίου έχουν χρησιμοποιηθεί μόνο πέτρες χωρίς συνδετικό υλικό.
Megaventory

Η Megaventory είναι μια τεχνολογική επιχείρηση που έχει δημιουργήσει μια cloud ERP εφαρμογή για μικρές και μεσαίες επιχειρήσεις, προσφέροντας δυνατότητες διαχείρισης αποθέματος, κατασκευής τελικών προϊόντων από συστατικά υλικά και παραγγελιών για αγορές και πωλήσεις.

 Η εφαρμογή megaventory.com άρχισε να αναπτύσσεται το 2007 ως λύση διαχείρισης αποθέματος εντός μιας επιχείρησης ηλεκτρονικού εμπορίου [diveshop.gr] που επεκτεινόταν φυσικά με επιπλέον αποθήκη στο Ηράκλειο της Κρήτης. Μετά από δύο χρόνια ανάπτυξης μια alpha έκδοση ήταν διαθέσιμη και το Σεπτέμβριο του 2010 ιδρύθηκε η Megaventory Inc. Την ίδια χρονιά πραγματοποιήθηκε και η πώληση της πρώτης συνδρομής.Η ομάδα που το αναπτύσσει και το υποστηρίζει βρίσκεται στην Ελλάδα και τις Η.Π.Α., ενώ ίδια η εταιρεία είναι αυτοχρηματοδοτούμενη από την πρώτη στιγμή μέχρι σήμερα.Η Megaventory δραστηριοποιείται σε 40 χώρες σε όλο τον κόσμο με τους περισσότερους πελάτες να προέρχονται κυρίως από τις Η.Π.Α. Η Megaventory παρέχει μία πλατφόρμα διαχείρισης αποθεμάτων και παραγγελιών που απευθύνεται σε πωλητές λιανικής, χονδρέμπορους, καθώς και σε επιχειρήσεις που κατασκευάζουν οι ίδιες προϊόντα. Το λογισμικό προορίζεται για εταιρείες που έχουν πολλαπλά σημεία πώλησης, αλλά και για όσες χρησιμοποιούν διαφορετικά κανάλια διανομής.Το σύστημα συνδέεται επίσης με άλλα λογισμικά όπως το Magento (ηλεκτρονικό εμπόριο), το Salescast (πρόβλεψη ζήτησης), το Zapier (σύνδεση με άλλες εφαρμογές), το Quickbooks (λογιστική).Το λογισμικό είναι διαθέσιμο σε 6 γλώσσες, ενώ κάθε χρήστης μπορεί να προσαρμόσει περαιτέρω τα μηνύματα της εφαρμογής ώστε να ταιριάζουν με τις προτιμήσεις του. Η Megaventory έκανε την πρώτη δημόσια παρουσίαση του κύριου προϊόντος της στην Ελλάδα, το megaventory.com στην κοινότητα του OpenCoffee.Η Megaventory είχε φτάσει στους 20 του Mini Seedcamp Paris το 2010.To 2015, η Megaventory ανακοίνωσε τη συνεργασία της με την Cosmote στην παροχή της λύσης της πρώτης στο cloud marketplace της δεύτερης. Παράλληλα, το megaventory.com προϊόν είναι διαθέσιμο στην αντίστοιχη πλατφόρμα της NEC και έτοιμο να ενοποιηθεί με άλλους ISPs. Enterprise resource planning Διαχείριση εφοδιαστικής αλυσίδας Διαχείριση αποθεμάτων Επίσημη ιστοσελίδα της Megaventory
Ρόμπερτ Χόφσταντερ

Ο Ρόμπερτ Χόφσταντερ (αγγλ. Robert Hofstadter, 5 Φεβρουαρίου 1915 – 17 Νοεμβρίου 1990) ήταν Αμερικανός φυσικός. Το 1961 τιμήθηκε με το βραβείο Νόμπελ Φυσικής για τις πρωτότυπες μελέτες της σκέδασης ηλεκτρονίου από ατομικό πυρήνα, και για τις σχετικές ανακαλύψεις σχετικά με τη δομή των νουκλεονίων.

 Γεννήθηκε στη Νέα Υόρκη, φοίτησε στο City College της Νέας Υόρκης και αποφοίτησε το 1935 σε ηλικία 20 ετών με magna cum laude (Με μεγάλη τιμή). Του απονεμήθηκε το βραβείο Kenyon στα Μαθηματικά και στη Φυσική. Επίσης πήρε υποτροφία από την General Electric, πράγμα το οποίο του επέτρεψε να φοιτήσει στο Πανεπιστήμιο Πρίνστον όπου και πήρε το Μάστερ και Ph.D. το 1938. Ο Χόφσταντερ δίδαξε στο Πανεπιστήμιο του Στάνφορντ από το 1950 ως το 1985. Στα τελευταία χρόνια της ζωής του άρχισε να ενδιαφέρεται για την αστροφυσική και εφάρμοσε τις μελέτες του στον σχεδιασμό του τηλεσκοπίου EGRET του Compton Gamma Ray Observatory. Το Πανεπιστήμιο του Στάνφορντ διοργανώνει ετήσια σειρά διαλέξεων στο όνομά του Χόφσταντερ, το Robert Hofstadter Memorial Lectures, η οποία αποτελείται από δύο διαλέξεις κάθε χρόνο, μία προσανατολισμένη προς το ευρύ κοινό και μία προσανατολισμένη σε επιστήμονες.
Β΄ Εθνική ποδοσφαίρου ανδρών 2006-07

Το πρωτάθλημα Β΄ Εθνικής 2006-07 διεξήχθη σε έναν όμιλο των 18 ομάδων. Στην Α΄ Εθνική ανέβηκαν απευθείας οι τρεις πρώτες ομάδες και στη Γ΄ Εθνική υποβιβάστηκαν απευθείας τρεις ομάδες.

 Το πρωτάθλημα Β΄ Εθνικής 2006-07 διεξήχθη ξανά με 18 ομάδες έπειτα από επτά χρόνια, δηλαδή από τη σεζόν 1999-2000. Εκτός από τη αύξηση των ομάδων δεν υπήρξαν αλλαγές σε σχέση με το προηγούμενο του 2005-06. Στην Α΄ Εθνική ανέβηκαν τρεις ομάδες και υποβιβάστηκαν τρεις στη Γ΄ Εθνική, τις οποίες αντικατέστησαν ισάριθμες ομάδες. Το πρωτάθλημα δεν ταλαιπωρήθηκε από εξωαγωνιστικές περιπέτειες εκτός από την περίπτωση του Ακράτητου, ο οποίος δεν έλαβε μέρος, αφού υποβιβάστηκε απευθείας στη Δ΄ Εθνική λόγω χρεών. Τη θέση του πήρε ο Πανθρακικός. Ομάδες (18) Πρωταθλητής: Αστέρας Τρίπολης, άνοδος στην Α΄ Εθνική. Δευτεραθλητής: Λεβαδειακός, άνοδος στην Α΄ Εθνική. Τριταθλητής: Γ.Α.Σ. Βέροια, άνοδος στην Α΄ Εθνική. Υποβιβασμός (3): Προοδευτική, Μεσσηνιακός Γ.Σ., Νίκη Βόλου. Υποβιβασμός από Α΄ Εθνική (3): Α.Ο. Κέρκυρα, Α.Ο. Αιγάλεω, Ιωνικός Νίκαιας. Άνοδος από Γ΄ Εθνική (3): Πιερικός, Α.Σ.Κ. Ολυμπιακός, Π.Α.Ο. Αγίου Δημητρίου. 21 γκολ: Ηλίας Σολάκης (Καστοριά) Στατιστική ποδοσφαίρου. Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 257-259. Πρώτοι σκόρερ Β΄ Εθνικής ανά σεζόν.
Αθλητικές εγκαταστάσεις Θερινών Ολυμπιακών Αγώνων 1896

Οι εγκαταστάσεις των Θερινών Ολυμπιακών Αγώνων του 1896 περιελάμβαναν επτά χώρους που φιλοξένησαν τα αθλήματα των αγώνων αυτών στην Αθήνα. Το Παναθηναϊκό Στάδιο ήταν ο κύριος χώρος διεξαγωγής, μιας και φιλοξενήθηκαν τα τέσσερα από τα εννέα αθλήματα των Αγώνων (άρση βαρών, γυμναστική, πάλη και στίβος), καθώς και οι τελετές έναρξης και λήξης. Η πόλη του Μαραθώνα φιλοξένησε τον μαραθώνιο και τον ατομικό αγώνα ποδηλασίας σε δημόσιο δρόμο. Η ξιφασκία έλαβε χώρα στο Ζάππειο, ενώ η κολύμβηση στον λιμένα Ζέας καθώς οι διοργανωτές των αγώνων αρνήθηκαν να ξοδέψουν χρήματα για την κατασκευή ειδικής εγκατάστασης για το άθλημα. Η αντισφαίριση έκανε το ντεμπούτο της στην Ελλάδα, στις εγκαταστάσεις του Ομίλου Αντισφαίρισης Αθηνών, αλλά και στο Ποδηλατοδρόμιο Νέου Φαλήρου, στο οποίο φιλοξενήθηκαν και όλα τα αγωνίσματα ποδηλασίας πίστας. Η σκοποβολή φιλοξενήθηκε στο σκοπευτήριο Καλλιθέας.

 Τέσσερις από τις εγκαταστάσεις του 1896 επαναχρησιμοποιήθηκαν για τους Ολυμπιακούς Αγώνες του 2004. Το ποδηλατοδρόμιο ανακαινίστηκε σε ποδοσφαιρικό στάδιο το 1964 και έγινε γνωστό ως Στάδιο Καραϊσκάκη. Η εγκατάσταση αυτή ανακαινίστηκε το 2003 για να χρησιμοποιηθεί ως ποδοσφαιρικό γήπεδο για τους Αγώνες του 2004.Κατά τη διάρκεια των Αγώνων του 2004, το Παναθηναϊκό Στάδιο χρησιμοποιήθηκε ως χώρος διεξαγωγής των αγώνων τοξοβολίας και ήταν επίσης ο τερματισμός του μαραθώνιου. Η πόλη του Μαραθώνα ήταν και πάλι ο χώρος έναρξης του μαραθωνίου (ανδρών και γυναικών) σε αυτούς τους Αγώνες. Το Ζάππειο ήταν η πρώτη έδρα της Οργανωτικής Επιτροπής των Αγώνων από το 1998 έως το 1999 και χρησιμοποιήθηκε ως το κύριο επικοινωνιακό κέντρο κατά τη διάρκεια της διοργάνωσης.Ο λιμένας Ζέας είναι λιμάνι και μαρίνα στην περιοχή του Πειραιά. Την ίδια ώρα, ο Όμιλος Αντισφαίρισης Αθηνών παραμένει ένας διάσημος όμιλος στην Ελλάδα, ο οποίος βοήθησε στην εξάπλωση του αθλήματος στη χώρα.
Περτούλι Τρικάλων

Το Περτούλι είναι ορεινό χωριό του νομού Τρικάλων στον Δήμο της Πύλης. Είναι χτισμένο σε υψόμετρο 1.150 μέτρων στις πλαγιές του Κόζιακα. Το Περτούλι υπάγεται διοικητικά στο δήμο της Πύλης. Ο πραγματικός πληθυσμός του, σύμφωνα με την απογραφή του 2011, είναι 73 κάτοικοι. Πολλά από τα σπίτια του χωριού είναι πέτρινα. Πολύ κοντά στον οικισμό λειτουργεί το χιονοδρομικό κέντρο του Περτουλίου, το οποίο έχει αναδείξει την περιοχή σε τουριστικό προορισμό. Γύρω από το Περτούλι βρίσκεται το ομώνυμο δάσος με έκταση 33.000 περίπου στρεμμάτων, διαχειριζόμενο από τη Διοίκηση Δάσους Περτουλίου, η οποία υπάγεται στο Ταμείο Διοίκησης και Διαχείρισης Πανεπιστημιακών Δασών του ΑΠΘ. Στο Περτούλι υπάρχουν δύο εκκλησίες οι οποίες γιορτάζουν στις 6 Αυγούστου και 15 Αυγούστου.

 Το 1883, ο οικισμός Περτούλι με πληθυσμό 307 κατοίκους, προσαρτάται στο δήμο Αιθίκων, με έδρα τον οικισμό Τύρνα τη σημερινή Ελάτη. Το 1912, ο οικισμός Περτούλι λόγο του ότι έχει δική του κοινοτική περιουσία και ετήσιο εισόδημα άνω των 2.000 δραχμών, αποσπάται από το δήμο Αιθίκων και ορίζεται έδρα της της νεοσυσταθείσας ομώνυμης κοινότητας. Το 1997, με την εφαρμογή του προγράμματος Καποδίστριας (νόμος 2539/97), ο οικισμός προσαρτάται στο δήμο Αιθήκων. Το 2010, με την εφαρμογή του προγραμματος Καλλικράτης (νόμος 3852/2010), ο οικισμός αποσπάται από τον καταργηθέντα δήμο Αιθήκων και προσαρτάται στο δήμο Πύλης.Σήμερα, μετά τη τελευταία μεταβολή του 2010 (πρόγραμμα Καλλικράτης), το Περτούλι, υπάγεται στη δημοτική ενότητα Αιθήκων του δήμου Πύλης της περιφερειακής ενότητας Τρικάλων. Ψημένος, Στέφανος. Ανεξερεύνητη Θεσσαλία και Βόρεια Στερεά, Road, 2003. ISBN 9608481007. Το Περτούλι στον ιστότοπο του Δήμου Αιθήκων. Περτούλι Χωριό Κάμερα - Pertouli Village Camera
Ούσα Ρίβερ

Η Ούσα Ρίβερ (αγγλικά: Usa River και σουαχίλι: Kata ya Usa River), είναι μια πόλη και Τμήμα η οποία απέχει περίπου 23 χλμ. από την πόλη της Αρούσα (Arusha), την πρωτεύουσα στην Περιφέρεια Αρούσα (Arusha Region) στη βόρειο Τανζανία. Η Ούσα Ρίβερ (Usa River) είναι η επαρχιακή πρωτεύουσα της Περιοχής Μέρου.Η Ούσα Ρίβερ (Usa River) έχει τις παρακάτω 9 συνοικίες:

 Το Tumaini University Makumira, πρώην Lutheran Theological College Makumira, είναι η κύρια πανεπιστημιούπολη του Πανεπιστημίου Tumaini, του Πανεπιστημίου της Ευαγγελικής Λουθιρανικής Εκκλησίας στην Τανζανία (Evangelical Lutheran Church in Tanzania), που ιδρύθηκε το 1997.Το MS Training Centre for Development Cooperation είναι εγκατεστημένο στην Ούσα Ρίβερ (Usa River).Το School of St Jude, ένα σχολείο που χρηματοδοτείται από φιλανθρωπικές οργανώσεις για τα φτωχότερα παιδιά της Περιφέρειας Αρούσα, έχει τις εγκαταστάσεις του στην Ούσα Ρίβερ (Usa River).Το Λουθιρανικό κέντρο αποκατάστασης στην Ούσα Ρίβερ, όπου άτομα με αναπηρίες εκπαιδεύονται σε διάφορα μαθήματα επαγγελματικής κατάρτισης.Το Kennedy House International School, είναι ένα Δημοτικό Σχολείο με Βρετανικό πρόγραμμα σπουδών, το οποίο άνοιξε το 2010 και εξυπηρετεί τόσο την τοπική κοινωνία όσο και τις οικογένειες των επαναπατρισθέντων στην Αρούσα και την Ούσα Ρίβερ. Διοικητικές υποδιαιρέσεις της Τανζανίας Περιφέρεια Αρούσα Περιοχή Μέρου Αρούσα Παραπομπές σημειώσεων
Ελληνικές βουλευτικές εκλογές 1923

Η Επαναστατική κυβέρνηση των Πλαστήρα - Γονατά θα προκηρύξει εκλογές στις 16 Δεκεμβρίου 1923 για την ανάδειξη της Δ΄ Συντακτικής Εθνοσυνέλευσης η οποία και θα αποφασίσει για το πολίτευμα της Ελλάδας. Οι εκλογές αυτές πραγματοποιήθηκαν με ψηφοδέλτιο και με σφαιρίδιο. Η Συντακτική Συνέλευση συνέρχεται στις 2 Ιανουαρίου 1924 και στις 4 Ιανουαρίου ο Ελευθέριος Βενιζέλος σχηματίζει κυβέρνηση. Στις 6 Φεβρουαρίου ο Βενιζέλος παραιτείται και τη θέση του παίρνει ο Γεώργιος Καφαντάρης. Στις 24 Μαρτίου 1924 ανακηρύσσεται νέα κυβέρνηση υπό τον Αλέξανδρο Παπαναστασίου. Οι εκλογές αυτές υπήρξαν μονόπλευρες επειδή ο κύριος σχηματισμός των αντιβενιζελικών η Ηνωμένη Αντιπολίτευσις (Λαϊκό κόμμα και σύμμαχοι) επέλεξε την αποχή δεκαπέντε ημέρες πριν η διενέργειά τους.

 Τα μέσα ψηφοφορίας (σφαιρίδιο και χειρόγραφα ψηφοδέλτια) και η ύπαρξη κοινών συνδυασμών αποκλείουν τον υπολογισμό της εκλογικής δύναμης σε ψήφους ή ποσοστά των διαφορών, βενιζελογενών κυρίως,πολιτικών μορφωμάτων που συμμετείχαν Εκλογικό σύστημα: Συνδυασμός στενής εκλογικής περιφέρειας (Στερεά Ελλάδα, Πελοπόννησος, Κυκλάδες)) και ευρείας (Νέες Χώρες). Η Αθήνα, ο Πειραιάς και η Θράκη ψήφισαν με χάρτινα ψηφοδέλτια, οι υπόλοιπες περιοχές με σφαιρίδια. Εκλογικός Νόμος : Άρθρο 66 του Συντάγματος του 1911 - Εκλογικός νόμος ΧΜΗ΄ του 1877 και ΓΡΙΣΤ΄ του 1906 Εκλογικές περιφέρειες : Νίκος Οικονόμου, «Εκλογές-Δημοψηφίσματα Α.Πολιτικές συμπεριφορές στην περίοδο 1923-1936», Ιστορία του Νέου Ελληνισμού 1770-2000,τομ 7 Ο Μεσοπόλεμος 1922-1940. Από την Αβασίλευτη Δημοκρατία στη Δικτατορία της 4ης Αυγούστου,εκδ.Ελληνικά Γράμματα, Αθήνα, 2003, σελ.33-40 Γρηγόριος Δαφνής, Η Ελλάς μεταξύ δύο πολέμων 1923-1940, τόμος πρώτος, εκδ.Κάκτος, Αθήνα, 1997 Σάββας Τεγόπουλος, Η πολιτική θεματολογία των εκλογικών αναμετρήσεων 1923-1936, Διδακτορική Διατριβή, Τμήμα Ιστορίας και Αρχαιολογίας Εθνικού και Καποδιστριακού Πανεπιστημίου Αθηνών, 2013
Σούπερ Λίγκα Κ21 2009–10

Το πρωτάθλημα Α' Εθνικής (ή Πρωτάθλημα ΟΠΑΠ Κ-21) για ηλικίες κάτω των 21 ετών της σαιζόν 2009-2010 ξεκίνησε στις 5 Σεπτεμβρίου 2009. Στο πρωτάθλημα συμμετείχαν 16 ομάδες, τα τμήματα υποδομής των ομάδων που συμμετείχαν στο πρωτάθλημα των ανδρών της σαιζόν 2009-2010.

 Πηγή: [1] Αρχειοθετήθηκε 2010-12-18 στο Wayback Machine.Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων, Β= Βαθμοί, Ισοβαθμία= Αποτέλεσμα αγώνα μεταξύ ισόβαθμων ομάδων Απολογισμός SuperLeague 2009-2010 σελίδα 51 Σάιτ της Σούπερ Λίγκα. Αρχειοθετήθηκε 2010-12-18 στο Wayback Machine.
Μεσιέ 95

Ο Μεσιέ 95 (γνωστός και ως Μ95 και NGC 3351) είναι αστρογόνος ραβδωτός σπειροειδής γαλαξίας σε απόσταση περίπου 32 εκατομμυρίων ετών φωτός στον αστερισμό Λέων. Ανήκει στην ομάδα Μ96. Οι βραχίονές του σχηματίζουν ένα σπασμένο δακτύλιο.

 Ο Μεσιέ 95 ανακαλύφθηκε από τον Πιέρ Μεσαίν μαζί με τον Μεσιέ 96 στις 20 Μαρτίου 1781 και ύστερα από τέσσερις μέρες ο Σαρλ Μεσιέ τους συμπεριέλαβε στον κατάλογό του. Τις 16 Μαρτίου 2012 παρατηρήθηκε στο γαλαξία ο υπερκαινοφανής αστέρας SN2012aw, ο οποίος είναι αποτέλεσμα της κατάρρευσης ενός ογκώδη αστέρα. Ο υπερκαινοφανής έφτασε σε μέγεθος 13,4. Ο Μεσιέ 95 ανήκει στην ομάδα Μ96 όπως και αρκετοί άλλοι γαλαξίες, μεταξύ των οποίων ο Μεσιέ 96 και ο Μεσιέ 105. SEDS: Spiral Galaxy M95 Αρχειοθετήθηκε 2007-12-17 στο Wayback Machine. Astronomy Picture of the Day: M95 on 3/14/07
Γιούλια Σαμοΐλοβα

Η Γιούλια Ολέγκοβνα Σαμοΐλοβα (γεν. 7 Απριλίου 1989), πολλές φορές αναφέρεται και ως Τζούλια Σαμοΐλοβα, είναι Ρωσίδα τραγουδίστρια και συνθέτρια. Εκπροσώπησε τη Ρωσία στη Διαγωνισμό Τραγουδιού Eurovision 2018. Θα εκπροσωπούσε τη χώρα της και στον διαγωνισμό του 2017, ωστόσο η Ρωσία αποχώρησε από αυτόν, εξαιτίας της απαγόρευσης εισόδου της Σαμοΐλοβα στην Ουκρανία.

 Η Σαμοΐλοβα επιλέχθηκε στις 12 Μαρτίου 2017 να εκπροσωπήσει τη Ρωσία στη Eurovision 2017, στην ουκρανική πρωτεύουσα, Κίεβο, με το τραγούδι "Flame Is Burning". Στις 13 Μαρτίου 2017, η Υπηρεσία Ασφάλειας της Ουκρανίας ανακοίνωσε ότι είναι πολύ πιθανό να απαγορεύσουν τη Γιούλια να εισέλθει στη Ουκρανία, λόγω της επίσκεψής της στην Κριμαία το 2015 - μια περιοχή που ήταν προσαρτημένη στη Ρωσία το 2014. Σύμφωνα με τον ουκρανικό νόμο, η είσοδος στην Κριμαία μέσω Ρωσίας είναι παράνομη. Η Σαμοΐλοβα δήλωσε ότι έπαιξε στην Κριμαία το 2015. Στις 22 Μαρτίου 2017, η Υπηρεσία Ασφάλειας της Ουκρανίας απαγόρευσε τη Σαμοΐλοβα να εισέλθει στην Ουκρανία για τρία χρόνια για παραβίαση της νομοθεσίας της Ουκρανίας.Στον διαγωνισμό τραγουδιού της Eurovision του 2018 στη Λισαβόνα τραγούδησε το τραγούδι "I Won't Break", το οποίο όμως δεν προκρίθηκε στον τελικό του διαγωνισμού. Πολυμέσα σχετικά με το θέμα Yuliya Samoylova (singer) στο Wikimedia Commons Επίσημος ιστότοπος
Bleach

Το Bleach (ιαπωνικά: ブリーチ, Χέπμπορν: Burīchi) είναι ιαπωνικό manga και anime που δημιουργήθηκε από τον mangaka Τίτε Κούμπο. Κυκλοφόρησε από τις 7 Αυγούστουν του 2006 μέχρι τις 22 Αυγούστου του 2016 από την Shueisha και συμπεριλαμβανόταν σε εβδομαδιαία βάση από το Weekly Shōnen Jump της ίδιας εταιρίας. Το Bleach έχει γίνει σειρά anime από το οποίο προέκυψαν δύο OVAs, τέσσερις κινηματογραφικές ταινίες καθώς, βιντεοπαιχνίδια αλλά και μιούζικαλ. Μέχρι τον Ιούλιο του 2016, έχει κυκλοφορήσει σε 73 εκδόσεις τάνκοουμπον (65 με αγγλική μετάφραση). Το Bleach περιλαμβάνεται ανάμεσα στις μεγαλύτερες εμπορικές επιτυχίες manga στην Ιαπωνία και στην Αμερική, ενώ το 2005 κατέκτησε το βραβείο Shōgakukan Mangashō (Shogakukan Manga Award) στην κατηγορία Shōnen.Η ομώνυμη σειρά anime, το πρώτο επεισόδιο της οποίας προβλήθηκε στις 5 Οκτωβρίου του 2004 μέχρι τις 27 Μαρτίου του 2012 και στο ιαπωνικό κανάλι TV Tokyo. Το Bleach στις 10 Οκτωβρίου του 2022 επέστρεψε με μια σειρά σίκουελ η οποία διαδραματίζεται η τελευταία πράξη της ιστορίας στο μάνγκα.Η σειρά ονομάζεται Bleach Thousand Year Blood War. Η σειρά έκανε την πρεμιέρα της με αγγλική μεταγλώττιση τον Νοέμβριο του 2022 από τις πλατφόρμες Disney Plus & Hulu.

 Το Bleach σχετίζεται με την ζωή του Ichigo Kurosaki, ενός μαθητή λυκείου με δυνατότητες να βλέπει φαντάσματα.Μια μέρα γνωρίζει μια Σινιγκάμι με το όνομα Rukia.Η Rukia δίνει προσωρινά της δυνάμεις στον Ichigo ώστε να προστατέψει την οικογένεια του από ένα hollow (πνεύμα που καταβροχθίζει ψυχές).Αργότερα ο Ichigo πρέπει να μάθει να έλεγχει τις δυνάμεις του ως Σινιγκάμι.Στην πορεία γνωρίζουμε την οικογένεια του Ichigo,τον πατέρα του τον Isshin,τις δίδυμες αδελφές του Karin & Yuzu,τους συμμαθητές του την Orihime Inoue,τον Yasutora "Chad" Sado,τον Uryu Ishida και τον Kisuke Urahara. Αρκετές από τις σκηνές του μάνγκα ήταν αρκετές βίαιες ή ακατάλληλες άλλαξαν στη σειρά για λόγους καταλληλότητας. Στο μάνγκα ο Γκιν είχε κόψει εντελώς το χέρι του Τζιντάμπο ενώ στο άνιμε απλώς του προκάλεσε ζημιά. Στα πρώτα επεισόδια του άνιμε ο Σόρα,ο αδελφός της Οριχίμε είπε ότι φρόντισε την Οριχίμε όταν οι γονείς τους, τους είχαν παρατήσει.Στο μάνγκα ο Σόρα όταν έγινε δέκα οκτώ ετών πήρε την Οριχίμε μαζί του κι έφυγαν αφήνοντας πίσω τους κακοποιητικούς τους γονείς.Αυτή η αλλαγή διορθώθηκε στο άνιμε κατά τη διάρκεια του Fullbring arc. Το άνιμε παρέλειψε μερικές σκηνές οι οποίες δείχνουν ότι ο Ίτσιγκο νοιάζεται την Οριχίμε περισσότερο από μία φίλη με αποτέλεσμα στο άνιμε να παρουσιάζονται μονόπλευρα τα συναιθήματα της Οριχίμε για τον Ίτσιγκο. Η σειρά περιλαμβάνει συνολικά 366 επεισόδια και 4 ταινίες. Επίσημη ιστοσελίδα Αρχειοθετήθηκε 2011-02-05 στο Wayback Machine. (ιαπωνικά)
Μπαλιάν του Αρσούφ

Ο Μπαλιάν Δ΄, γαλλ. Balian d'Ibelin (1239 - 29 Σεπτεμβρίου 1277) από τον Οίκο του Ιμπελέν ήταν κύριος του Αρσούφ (1258-π. 1261) και κοντόσταυλος της Ιερουσαλήμ (1268-1277).

 Ήταν το μόνο τέκνο του Ιωάννη κυρίου του Αρσούφ & κοντόσταυλου της Ιερουσαλήμ και της Αλίκης, κόρης του Ροάρ της Χάιφα. Το 1258 διαδέxθηκε τον πατέρα του ως κύριος του Αρσούφ (Σώζουσας). Το 1261 ενοικίασε το Αρσούφ στους Ιωαννίτες ιππότες. Αυτό κόστιζε όσο οι αμοιβές έξι ιπποτών και δώδεκα υπηρετών (sergeants)· οι ιππότες ανέλαβαν όλες τις υποχρεώσεις του Μπαλιάν. Νυμφεύτηκε την Πλαιζάνς της Αντιόχειας, αλλά δεν έκανε παιδιά· ακύρωσε το γάμο τέσσερα έτη μετά και μετακόμισε από την Αντιόχεια στην Τρίπολη. Όπως και ο πατέρας του, έγινε το 1268 κοντόσταυλος της Ιερουσαλήμ. Ο Ούγος Γ΄ των Πουατιέ της Κύπρου, διεκδικητής βασιλιάς της Ιερουσαλήμ, πριν επιστρέψει στην Κύπρο, τον άφησε εκεί βάιλο (στην πραγματικότητα αντιβασιλιά) το 1276. Στη διεκδίκηση του Ούγου Γ΄ αντιστρατεύτηκε ο Κάρολος Α΄ των Καπετιδών-Ανζού της Νάπολης, ο οποίος έστειλε δικό του βάιλο τον Ρογήρο του Σαν Σεβερίνο το 1277 στην Άκρα (τη μόνη κτήση που είχε μείνει από το βασίλειο της Ιερουσαλήμ). Ο Μπαλιάν αρχικά αρνήθηκε να δεχθεί τον Ρογήρο στην ακρόπολη, ώσπου εστάλησαν έγγραφα από τον Κάρολο Α΄, τη Μαρία των Πουατιέ, κόρη της Μελισσάνθης των Λουζινιάν (κόρης της Ισαβέλλας Α΄ των Ανζού της Ιερουσαλήμ) και τον πάπα Ιωάννη ΚΑ΄. Οι Ιωαννίτες ιππότες και ο Ιωάννης του Βερσάιγ πατριάρχης της Ιερουσαλήμ αρνήθηκαν να παρέμβουν. Ο Μπαλιάν, για να αποφύγει τον πόλεμο, επέτρεψε την είσοδο στον Ρογήρο και ο Κάρολος Α΄ ανακηρύχθηκε βασιλιάς. Νυμφεύτηκε πρώτα το 1254 την Πλαιζάνς των Πουατιέ, κόρη του Βοημούνδου Ε΄ πρίγκιπα της Αντιόχειας. Ακύρωσε τον γάμο το 1258. Το 1261 ο Μπαλιάν έκανε δεύτερο γάμο με την Λουσί ντε Σενεσύ και είχε τέκνα: Ιωάννης απεβ. 1309, νυμφεύτηκε την Ισαβέλλα των Ιμπελέν, κόρη του Μπαλιάν σενεσάλη της Κύπρου. Ιωάννα, παντρεύτηκε τον Βαλδουίνο ντυ Μορφ κύριο του Στάμπολε. Νικόλ (ίσως από τον 1ο γάμο), παντρεύτηκε τον Τιμπώ/Θεοβάλδο ντε Μπετσάν. Ερμελίνε, παντρεύτηκε στην Απουλία. Marshall, Christopher. Warfare in the Latin East, 1192–1291. Cambridge University Press, 1992.
Χίλντα Χάινε

Η Χίλντα Χάινε (αγγλ. Hilda Heine, γενν. 1951) είναι εκπαιδευτικός και πολιτικός από τις Νήσους Μάρσαλ, η οποία υπηρέτησε ως πρόεδρος της χώρας από τις 25 Ιανουαρίου 2016 ως τις 6 Ιανουαρίου 2020. Είναι η πρώτη γυναίκα από τις Νήσους Μάρσαλ που απέκτησε διδακτορικό τίτλο σπουδών, έχοντας αποκτήσει διδακτορικό εκπαιδευτικού από το Πανεπιστήμιο της Νότιας Καλιφόρνιας. Διετέλεσε υπουργός αρμόδια για τις σχέσεις με την ΟΥΝΕΣΚΟ, ενώ εργάστηκε σε διάφορα εκπαιδευτικά ιδρύματα στη Ματζούρο.

 Η Χίλντα Χάινε γεννήθηκε στις 6 Απριλίου 1951 στη Ματζούρο. Φοίτησε αρχικά σε σχολεία των ΗΠΑ και αργότερα απέκτησε πτυχίο από το Πανεπιστήμιο του Όρεγκον το 1970, μάστερ από το Πανεπιστήμιο της Χαβάης στη Μανόα το 1975 και διδακτορικό δίπλωμα από το Πανεπιστήμιο της Νότιας Καλιφόρνιας το 2004. Η Χάινε εργάστηκε στο Λύκειο των Νήσων Μάρσαλ από το 1975 μέχρι το 1982 ως καθηγήτρια και ως σύμβουλος επαγγελματικής σταδιοδρομίας. Το 2013, ορίστηκε υπουργός Παιδείας, ενώ το 2015 ορίστηκε αναπληρωτής υπουργός Παιδείας. Είναι επίσης μέλος του Κοινοβουλίου των Νήσων Μάρσαλ (Νιτιτζέλα), εκπροσωπώντας την Ατόλη Άουρ. Είναι ιδρύτρια της οργάνωσης «Γυναίκες Ενωμένες για τα Νησιά Μάρσαλ» (Women United Together Marshall Islands). Η Χάινε έγινε υπουργός Παιδείας ενώ υπηρετούσε ως βουλευτής στην ατόλη Ορ. Στις 27 Ιανουαρίου 2016 η Χάινε εξελέγη Πρόεδρος των Νήσων Μάρσαλ. Ως η μοναδική υποψήφια, συγκέντρωσε 24 ψήφους με 6 βουλευτές να ψηφίζουν "παρών" και 3 να είναι απόντες από τους συνολικά 33 στην Nitijeļā. Έγινε έτσι η πρώτη γυναίκα αρχηγός κράτους σε χώρα του Ειρηνικού. Ορκίστηκε πρόεδρος στις 28 Ιανουαρίου 2016. Διαδέχθηκε στην προεδρία τον Κάστεν Νέμρα, ο οποίος ανατράπηκε έπειτα από την καταψήφιση της κυβέρνησής του με πρόταση μομφής στο κοινοβούλιο.Το 2020 η Χάινε ήταν υποψήφια για δεύτερη θητεία, όμως ηττήθηκε από τον πρώτο γύρο της ψηφοφορίας για πρόεδρο από τον Ντέιβιντ Καμπούα. Ο Καμπούα έλαβε 20 ψήφους έναντι 12 και ενός που ψήφισε "παρών" και εξελέγη νέος πρόεδρος της χώρας στις 6 Ιανουαρίου 2020.
Άγκνες Βάνταϊ

Η Άγκνες Βάνταϊ (ουγγρικά: Vadai Ágnes‎· γενν. 11 Φεβρουαρίου 1974) είναι Ουγγαρέζα πολιτικός και μελετητής διεθνών σχέσεων. Είναι μέλος της Εθνοσυνέλευσης της Ουγγαρίας από το 2002. Στις πρώτες θητείες της ήταν εκπρόσωπος του Ουγγρικού Σοσιαλιστικού Κόμματος. Ήταν ιδρυτικό μέλος του Δημοκρατικού Συνασπισμού, όταν ήταν μία παράταξη εντός του Ουγγρικού Σοσιαλιστικού Κόμματος και έγινε αντιπρόεδρός του, αφού έγινε ξεχωριστό πολιτικό κόμμα. Μιλάει έξι γλώσσες, αγγλικά, γαλλικά, ρωσικά, ισπανικά, νορβηγικά και γερμανικά.

 Γεννήθηκε στο Κάρτσαγκ το 1974. Αποφοίτησε από το δίγλωσσο Γυμνάσιο Κάταλιν Βάργκα στο Σόλνοκ το 1992. Στη συνέχεια φοίτησε στο Τεχνολογικό και Οικονομικό Πανεπιστήμιο της Βουδαπέστης, από όπου αποφοίτησε το 1997 με πτυχίο στις Διεθνείς Σχέσεις και τις Ευρωπαϊκές Σπουδές. Στη συνέχεια εργάστηκε ως ερευνήτρια στις διεθνείς σχέσεις και σπούδασε στο εξωτερικό στην Ισπανία και τις Ηνωμένες Πολιτείες. Το 1999 έγινε μεταπτυχιακή φοιτήτρια στο Πανεπιστήμιο Έτβες Λόραντ, αποκτώντας διδακτορικό στη Νομική το 2003. Μεταξύ 1997 και 2000 έλαβε επιστημονική υποτροφία στη Διδακτορική Σχολή Διεθνών Σχέσεων και 2002 απέκτησε διδακτορικό δίπλωμα. Το 2000 έγινε λέκτορας στο Πανεπιστήμιο Εθνικής Άμυνας Ζρίνιι Μίκλος (το οποίο αργότερα συγχωνεύτηκε με άλλα κολέγια για να γίνει το Εθνικό Πανεπιστήμιο Δημόσιας Υπηρεσίας) και το 2007 διορίστηκε καθηγήτρια εκεί. Το 1999 η Βάνταϊ έγινε ιδρυτικό μέλος της Νέας Αριστεράς, που ασποτελούσε την πτέρυγα νεολαίας του Ουγγρικού Σοσιαλιστικού Κόμματος. Το 2000 έγινε μέλος της δημοτικής ηγεσίας Κάρτσαγκ του Ουγγρικού Σοσιαλιστικού Κόμματος και το 2004 εντάχθηκε στην ηγεσία του. Η Βάνταϊ εξελέγη για πρώτη φορά στο κοινοβούλιο το 2002 και επανεξελέγη το 2006, το 2010, το 2014 και το 2018, πάντα συνεργαζόμενη με το Ουγγρικό Σοσιαλιστικό Κόμμα. Μεταξύ 2002 και 2006, ήταν μέλος της Επιτροπής Εθνικής Άμυνας και της Επιτροπής Ευρωπαϊκών Υποθέσεων. Το 2006 έγινε μέλος της Επιτροπής Εθνικής Άμυνας και Επιβολής του Νόμου και της Επιτροπής Εθνικής Ασφάλειας. Από τον Ιούλιο του 2007 έως τον Απρίλιο του 2009, ήταν υπουργός Εξωτερικών στο Υπουργείο Άμυνας. Τον Απρίλιο του 2009 διορίστηκε και πάλι Υπουργός Εξωτερικών στο Υπουργείο Άμυνας. Η Βάνταϊ υπήρξε ιδρυτικό μέλος της παράταξης του Δημοκρατικού Συνασπισμού του Ουγγρικού Σοσιαλιστικού Κόμματος και αφού έγινε ανεξάρτητο πολιτικό κόμμα, διορίστηκε αντιπρόεδρός του από τις 8 Μαΐου 2018. Στις βουλευτικές εκλογές του 2022 έγινε ξανά βουλευτής από τη λίστα της κοινής αντιπολίτευσης. Από το 2022, κατέχει τη θέση του σκιώδους υπουργού Εθνικής Άμυνας στη σκιώδη κυβέρνηση της Κλάρα Ντόμπρεφ. Πολυμέσα σχετικά με το θέμα Ágnes Vadai στο Wikimedia Commons
Σέφιλντ Γιουνάιτεντ

Η Σέφιλντ Γιουνάιτεντ (αγγλικά: Sheffield United) είναι ένας επαγγελματικός ποδοσφαιρικός σύλλογος με έδρα την πόλη του Σέφιλντ στην Αγγλία. Ιδρύθηκε το 1889 και αγωνίζεται στο στάδιο Μπράμαλ Λέιν, χωρητικότητας 32.702 θεατών.

 Η Σέφιλντ Γιουνάιτεντ ιδρύεται το 1889, και γνωρίζει τις στιγμές δόξας της στα τέλη του 19ου αιώνα και στις αρχές του 20ού, κατακτώντας το Πρωτάθλημα Αγγλίας τη σεζόν 1897-1898 (δευτεραθλήτρια τις σεζόν 1896-1897 και 1899-1900) και 4 φορές το Κύπελλο Αγγλίας (1899, 1902, 1915 και 1925). Το 1976, η ομάδα υποβιβάζεται στην Β' Κατηγορία, και στη συνέχεια στην Γ' το 1979. Το 1981, η ομάδα φτάνει ακόμα και στην Δ' Κατηγορία. Έχοντας περάσει σχεδόν 14 έτη στις χαμηλές αγγλικές κατηγορίες, η Σέφιλντ επανέρχεται στην Α' Κατηγορία το 1990 και φτάνει στα ημιτελικά του Κυπέλλου Αγγλίας τη σεζόν 1992-1993, πριν επιστρέψει στην Β' Κατηγορία το 1994. Την επόμενη δεκαετία η ομάδα σημειώνει ορισμένα καλά αποτελέσματα : η ομάδα καταφέρνει έτσι να φτάσει τα ημιτελικά του Κυπέλλου Αγγλίας και του Λιγκ Καπ Αγγλίας το 2003. Η ομάδα επιστρέφει στην Πρέμιερ Λιγκ μετά το πέρας της σεζόν 2005-2006 τερματίζοντας στη 2η θέση της Τσάμπιονσιπ, αλλά επιστρέφει άμεσα μετά από μια ήττα στα πλαίσια της τελευταίας αγωνιστικής απέναντι στην Γουίγκαν με 2-1 που σφραγίζει τον υποβιβασμό της ομάδας. Στη διάρκεια της σεζόν 2010-2011, η ομάδα υποβιβάζεται στην Λιγκ Ουάν (Γ' Κατηγορία Αγγλίας). Τη σεζόν 2017-2018, η ομάδα επέστρεψε στην Τσάμπιονσιπ και τερμάτισε 10η. Τη σεζόν 2018-2019, η ομάδα τερματίζει στη δεύτερη θέση της Τσάμπιονσιπ, και θα επιστρέψει στην Πρέμιερ Λιγκ την ερχόμενη σεζόν, μαζί με τη Νόριτς Σίτι, η οποία τερμάτισε πρώτη. Η Σέφιλντ Γιουνάιτεντ έχει κατακτήσει ένα Πρωτάθλημα Αγγλίας, τέσσερα Κύπελλα Αγγλίας. 1897-98 1899: Σέφιλντ Γιουνάιτεντ - Ντέρμπι Κάουντι 4-11902: Σέφιλντ Γιουνάιτεντ - Σαουθάμπτον 2-1 1915: Σέφιλντ Γιουνάιτεντ - Τσέλσι ΦΚ 3-0 1925: Σέφιλντ Γιουνάιτεντ - Κάρντιφ Σίτι 1-0 Επίσημη ιστοσελίδα
Δ΄ κατηγορία ποδοσφαίρου ανδρών Κύπρου 2005-06

Η Δ΄ κατηγορία ποδοσφαίρου ανδρών Κύπρου 2005-06 ήταν η 21η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Αναγέννηση Γερμασόγειας για 1η φορά στην ιστορία της.

 Στο πρωτάθλημα της Δ΄ κατηγορίας 2005-06 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2006-07. Οι τρεις τελευταίες ομάδες υποβιβάστηκαν στα αγροτικά πρωταθλήματα. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Γ΄ κατηγορία 2005-06 Φρέναρος FC 2000 Διγενής Βορόκλινης Ατρόμητος ΓεροσκήπουΟμάδες που διαβαθμίστηκαν στα αγροτικά πρωταθλήματα: Αναγέννηση Λυθροδόντα ΘΟΪ Αυγόρου Απόλλων Λυμπιών11Ο Απόλλων Λυμπιών αποχώρησε πριν από την έναρξη του πρωταθλήματος Δ΄ κατηγορίας Κύπρου 2004-05 και όλοι οι αγώνες τους κατακυρώθηκαν υπέρ των αντιπάλων του. Ομάδες που συμμετέχουν στο πρωτάθλημαΟμάδες που διαβαθμίστηκαν από την Γ΄ κατηγορία 2004-05 Οθέλλος Αθηαίνου Ορφέας Λευκωσίας ΑΕΚ/Αχιλλέας Αγίου Θεράποντα11Η ομάδα ΑΕΚ/Αχιλλέας Αγίου Θεράποντα διαλύθηκε και δεν συμμετείχε στο πρωτάθλημα Δ΄ κατηγορίας 2005-06. Για αντικατάσταση της προήχθησαν 4 αντί 3 ομάδες από τα αγροτικά πρωταθλήματα. Ομάδες που προήχθησαν από τα αγροτικά πρωταθλήματα: FC Επισκοπής ΑΠΕΠ Πελενδρίου Αναγέννηση Τραχωνίου Κισσός Κισσόνεργας Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: «2005/06 Cypriot Fourth Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. Δ΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 2005-06 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Παγκύπριο πρωτάθλημα ποδοσφαίρου γυναικών 2010-11

Το Παγκύπριο πρωτάθλημα ποδοσφαίρου γυναικών 2010-11 αποτέλεσε το 13ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 3η φορά στην ιστορία της.

 Στο παγκύπριο πρωτάθλημα ποδοσφαίρου γυναικών 2010-11 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2011-12. Σε σχέση με το πρωτάθλημα Παγκύπριο πρωτάθλημα 2009-10, στο πρωτάθλημα της περιόδου 2010-11 δεν συμμετείχε η Νέα Σαλαμίνα ενώ συμμετείχε η Αφροδίτη Πόλης Χρυσοχούς. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα. Η βαθμολογία του πρωταθλήματος ήταν: Πηγή: Πρωτάθλημα Γυναικών 10/11 Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Πηγή: Πρωτάθλημα Γυναικών 10/11 Α΄ κατηγορία ποδοσφαίρου ανδρών Κύπρου 2010-11 Κύπελλο Κύπρου ποδοσφαίρου γυναικών 2010-11
Κρυονέρι Κοζάνης

Το Κρυονέρι είναι οικισμός του δήμου Βοΐου της περιφερειακής ενότητας Κοζάνης. Το χωριό ονομάζονταν μέχρι το 1928 Δέβλα, οπότε μετονομάστηκε σε Κρυονέρι. Ωστόσο, η παλαιότερη ονομασία συνεχίζεται να χρησιμοποιείται μέχρι σήμερα από τους κατοίκους της περιοχής. Αποτελεί επίσης οικισμό της τοπικής κοινότητας Ασπρούλας με έδρα τον γειτονικό οικισμό της Ασπρούλας.

 Στο χωριό εδρεύει ο Πολιτιστικός Σύλλογος Γκουβεντάρι. Το όνομα του συλλόγου οφείλεται στο ομώνυμο δάσος που βρίσκεται λίγα χιλιόμετρα δυτικά του χωριού και το οποίο διασχίζει ο ποταμός Βέλος. Προ της εορτής της Κοιμήσεως της Θεοτόκου στις 15 Αυγούστου διοργανώνεται μεγάλο πανηγύρι με τη συμμετοχή συνήθως ζωντανής ορχήστρας στον προαύλιο χώρο του ιστορικού σχολείου, στον Πάνω Μαχαλά.